Publication: Magyar Közlöny
Issue: MK-1999-119 (Year: 1999, Number: 119)
Era: 1990-2004
Section: [Melléklet a 12/1997. (VIII. 14.) MüM rendelethez]
Paragraph Index: 658

6. oldal A munkáltatónak nyilvántartást kell vezetnie, amelynek tartalmaznia kell a munkavállaló adatait, az AM könyv sorszámát, a lerótt közteherjegy értékét, a nettó kifizetés összegét, valamint a munkavállaló aláírását. A munkáltatónak oktatás keretében gondoskodnia kell arról, hogy a munkavállaló munkába álláskor elsajátítsa és a foglalkoztatás teljes időtartama alatt rendelkezzen az egészséget nem veszélyeztető és biztonságos munkavégzés elméleti és gyakorlati ismereteivel, megismerje a szükséges szabályokat, utasításokat és információkat. A munkavállalónak a tárgyévet követő január 15-éig az Alkalmi Munkavállalói Könyvet le kell adnia a kiállítónak. A kiállító január 31-ig igazolást ad ki a munkavállalónak, amely többek között tartalmazza a munkaviszony időtartamát és az ellátási alapot. Ezt követően az Alkalmi Munkavállalói Könyvet a munkavállaló visszakapja. A könyv kiállítója az Alkalmi Munkavállalói Könyv kiállításáról nyilvántartást vezet, amely tartalmazza a munkavállaló TAJ-számát és az adóazonosító jelét.

Source: https://magyarkozlony.hu/hivatalos-lapok/46dda422949bb578012aa08fa6c8214ef0ccb303/dokumentumok/3a309e0740c0fb50c969ef8b41a4d6bcdb510f6b/letoltes